description: и каузата да подкрепяш българските съвременни бижутери

title: Яна Янева: От корпоративните продажби към обучението по медитация

maintext:
От няколко години Яна Янева е в "сабай" - буквално и метафорично. Срещаме я в магазина й за съвременни бижута на софийската улица "Неофит Рилски"
- име, което тя избира категорично след двуседмичен престой в азиатската държава. Стои зад стъклената витрина, седнала на мек стол с тефтер пред себе си. Облечена в черна рокля, със спусната кестенява коса, изпъква контрастно на варосаните в бяло стени, по които нежно са окачени десетки бижута и фотографии. Една улична котка е полузаспала на вътрешните стълби в малкото помещение, намерила уют и топлина сред произведенията на някои от най-добрите български бижутери. Тук са работите на Армавени Стоянова, Николай Сърдъмов, Яна Танковска, Нева Балникова, Антоанета Рамджулска, Виктор Павлов, Мариета Ценова и др. пресъздадени в пръстени, колиета, гривни и обеци от сребро и месинг, кожа, позлатени елементи, изящни мини предмети за дома.
Яна завършва Американския университет в Благоевград и гонейки американска мечта да получиш хубава позиция в голяма корпорация, бързо попада в редиците й. Кандидатства само на едно място –
където веднага бива назначена на работа, за да остане в отдел "Продажби" през следващите пет години
Разказва, че в първите години пътува усилено из България – постоянно е зад волана, в магазини и в срещи с клиенти, изготвя маркетинг планове, "листва" нови продукти и ги позиционира в магазините, организира кампании. Работи с някои от най-големите марки и техните огромни обороти, като заедно с мащаба нараства и отговорността й. И въпреки че научава нови неща, започва да се усеща притисната. "Станах много демотивирана и мениджърите започнаха да се дразнят. Аз пък не успявах да намеря никакъв смисъл от това, което върша. Някак си много безсмислено ми се струваше да убеждавам някого да вземе някакъв продукт и да изготвя кампания, която нямаше никакво значение. Сблъсквах се и с много агресия, защото поведението на големите клиенти е именно такова, те трябва да си вземат своето. Постоянно бях в дълги срещи, в които трябва да увещаваш някого в нещо, в което всъщност ти не вярваш". Споделя, че в следствие на служебните си ангажименти губи и връзка с повечето си приятели. Така в един момент през 2011 г., след пет години работа в корпорация, Яна решава да си тръгне, без абсолютно никаква идея какво ще прави със себе си.
Докато разказва, тонът й е спокоен, а очите
зареяни в отсрещния тротоар. Говори за отдавна отминал живот, с малко детайли, като част от необходим път за извървяване. Да, но не всеки би могъл да бъде като нея – да си позволи да напусне работа, без да е силно притеснен за финансовото си състояние, дори и за два – три месеца поемане на въздух. "Според мен тук важните теми са две – едната е свързана с избора – да решиш какво за теб е важно в твоя живот и да заживееш в баланс с ценностите си. Това не се свежда до въпроса какво може да си позволиш и какво не, а до изборът, че малкото е повече и осъзнато да търсиш по-простия начин на живот Ето, аз избрах, че не искам да получавам голяма корпоративна заплата и да развивам кариера, която щеше да ми даде много повече финансови възможности, защото сега има дни, в които не знаеш дали ще имаш пари дори и за най-елементарните неща, но чувството на баланс и вътрешен мир са безценни. Втората тема е нагласата – тя е свързана с това да знаеш кои хора и неща са ти важни и да споделяш пространството с твоята общност."
По това време Яна е съсобственик на ресторант с вече бившия си съпруг и цялото семейство смята, че ще се занимава с него. Оказва се, че и тези очаквания не се оправдават. "Просто изпаднах в някаква летаргия, в която бях ден да дойде, друг да мине и така около година и половина." Междувременно започва да се занимава с йога – запалва я близка нейна приятелка холандка, инструктор по йога, която живее в България. Тогава случайно, ровейки се в интернет, намира онлайн курс за медитация в рамките на 42 дни и започва да я практикува всеки ден. "Някак си курсът успя да ми даде онова с
обствено пространство, в което можех да намеря отдавна изгубената връзка със себе си; пространството, в което си наистина себе си и започваш да се опознаваш и разбираш по-добре", обяснява тя. След като завършва курса, е поканена от организаторите му на тридневен
- курс по медитация в Белгия. Във времето на провеждането му медитацията е по четири пъти на ден, придружени с лекции на теми като "Какво е умът?", "Как да пуснеш нещата", "Как да нямаш очаквания". Яна силно се впечатлява, особено от нейния сегашен учител и неговата лекция "Силата на навиците в нашия живот". "Установих, че най-малките и простите неща, които правим, дават отражение на големите и ако не можеш да се справиш с малките, няма да успееш и с големите. Не си бях давала сметка, че 4-5 аларми, които си нагласях всяка сутрин и отлагането да стана навреме ме караше да отлагам всичко останало. Разбрах, че в живота си тогава съм се пуснала по течението и се чувствах обезсилена и изгубена– нямах креативност, сила и мотивация да направя каквото и да било, в следствие от изстискването на корпоративния свят и модела, който беше създаден – че да си успешен, трябва да имаш кариера, да получаваш висока заплата, иначе не ставаш. Така практиката по медитация отвори мисленето ми и най-вече ми даде увереност, че имам силата да правя каквото искам, тук и сега, стига да реша. Възстанових връзката с моето истинско и осъзнато Аз"
В края на 2012 г. младата жена се връща в България, за да се сгромоляса постепенно и останалата част от живота й – неразбирането поради разминаване в очакванията с нейния съпруг се задълбочава и те се разделят. По същото време един от най-близките им приятели умира от рак. Отново заминава за ритрийт, този път за две седмици в Тайланд и когато се връща, вече няма нищо – нито апартамент, нито работа, нито съпруг. Преди да тръгне обаче съвсем случайно вижда съобщение във фейсбук от собствениците на помещение на магазин, че го напускат. "А от известно време се оглеждах за пространство, защото исках да направя нещо. Какво – нямах никаква идея. Видях обявата, отидох веднага и казах на собственичката – искам да го взема. Имаше много голям интерес, но аз успях да дойда първа. Тогава нямах никакви пари и се обадих на приятел, който ми даде заем. Дадох го целия за депозит за наема и заминах за Тайланд."
В азиатската държава преживяването е още по-силно – 20 човека затворени и изолирани на тропически остров медитират по четири пъти на ден, насочвани от монаси, които им помагат да разберат какво търсят, да зададат правилните въпроси и да приемат и разберат чувствата и емоциите си. Повечето хора минават през силно емоционални етапи – на сълзи и щастие, защото от душата им извират и излизат наяве всякакви подтиснати чувства и модели. "Тогава финално аз успях да ‚изчистя стъклата на очилата си‘ и да видя ясно и реших, че ако следвам моите ценности и моя път, винаги ще съм успешна, независимо какво правя. Успях да се отърва от цялото това напрежение да следваш очакванията на някого или да изпълняваш очакванията на обществото, а да следваш себе си", споделя Яна.
Там, в Тайланд, тя вече е сигурна какво ще е името на бъдещия й магазин с вече изчистена концепция – за съвременни бижута. Идеята по-скоро се появява в резултат от личната й страст като потребител на накити през последните години, с чиито автори вече са станали приятели. "Винаги съм се възхищавала колко талантливи хора има в България, колко красиви неща създават те и съм оставала учудена, че са по-познати в чужбина, отколкото у нас. Това беше мотивацията ми тогава." Яна иска да създаде място, което не е тип галерия, от чиято стерилност и огромни витрини посетителите се стряскат, а да е по-отпускащо, меко. Моли архитект Пламен Тодоров от студио
да й помогне с оформянето на пространството и в края на май 2013 г. то отваря врати. Така вече три години и половина. "Казват, че първите три години са най-критичните за бизнеса, ние успяхме да ги прескочим. Но това за мен не е и бизнес, а кауза – да скъсиш дистанцията между артистите и хората. Невероятно е усещането да видиш как хора, неподозиращи за магазина, го виждат и му се радват. Щастлива съм от клиентите в магазина си, които припознават изкуството и красивото."
Яна споделя, че въпреки радостта от новия бизнес, къща и живот, през първата година от началото й е много трудно. "Винаги една промяна е стресираща и човек не се чувства комфортно. Към ден днешен се опитвам да има колкото се може повече промяна в живота ми, защото стигнах до извода, че да си извън зоната на комфорт е много по-комфортно. Така отваряш мирогледа си, разбирането за околното, научаваш се и откриваш повече неща и се научаваш да не се страхуваш."
Сега освен с магазина, тя се занимава и с преподаване на медитация, след като е обучена да стане инструктор от тайланските монаси в общността й. От три години не е спирала да пътува по света, за да е ментор и иснструктор. "Според мен медитацията е много просто нещо. Ние всички медитираме по един или друг начин. На всички ни се е случвало понякога, когато имаме проблеми и си блъскаме главата да намерим решение, а не можем, да решим да си легнем и когато станем на другия ден, да виждаме по-ясно и намираме решение. Ето я медитацията – да спреш за момент. Защото ние никога не спираме. Моят учител казва, че това, което се случва в нашето ежедневие, наподобява чаша с вода – ако си представим, че имаме проблеми в работа или във връзката, че дори някой ни е засякъл на пътя, ние всеки път добавяме мастило в тази чаша. Така водата в нея става все по-мътна и по-мътна и не можем да виждаме ясно. И тъй като не успяваме да се справим с мастилото във водата, то започва да се върти все повече и повече с всеки изминал ден –с натрупването на повече стрес и напрежение. Единственото нещо, което трябва да направим, е, просто да оставим чашата спокойна, за да може мастилото ще се утаи по дъното. По време на медитация се случва точно това – оставяш ума да се концентрира само в една точка и мисъл за едно продължително време, като оставяме водовъртежа от мисли да се утаи."
Питам Яна как се е променила след избора да следва собственото си темпо? "Станах много по-търпелива и по-внимателна към себе си. Също по-толерантна и разбираща хората около мен. Започнах да не се ядосвам за дребни неща и да приемам промяната, която е неизбежни за всеки един от нас. Просто допускаш живота, такъв какъвто е. Забавяш, не бързаш излишно, защото както казва един приятел – ние сме свикнали да издигаме в култ времето, но и всички имаме 24 часа и избор как да протекат те." Винаги мисли дали заниманията й се отразяват добре на средата, в която живее. Около шест месеца от година пътува. Когато е в София, работи в
, прекарва време със семейството си, с което е много близка, с приятелите си, ходи на планина и море, медитира. Обича да остава вкъщи сама. "Забелязвала съм, че много хора ги е страх да останат сами, все едно ще чуят нещо, което не искат", вметва. В чужбина винаги след ангажиментите й остава няколко дни. Ако това може да се нарече туризъм, то той протича по различен начин – Яна винаги прекарва време с местните хора и да прави това, което и те правят, да разбере максимално повече за културата им. "В Тайланд ми се смеят, че съм видяла много малко неща, защото като ми хареса някъде, оставам. Често срещам хора в Далечния Изток, които обикалят десет държави за две седмици, което аз не разбирам, предпочитам да узная повече за определено място. Опознаването на друга култура ни прави много по-толерантни към другите, но и към нас. След толкова години пътуване сред различни култури, вече съм убедена, че всичко е едно, произлизаме от един и същ източник."
По обученията си среща най-различни хора от света – от шефове в големи корпорации през музиканти, професори по криминология, психолози, най-различни хора... Водещото чувство при всички тях е неудовлетвореността и постоянното търсене в живота. "Ти знаеш, че нещо не е наред, но не знаеш какво е. Хората търсят отговори. А те винаги са в тях, но те имат нужда да им покажеш пътя и да ги увериш, че могат да ги намерят. Имат нужда да им покажеш как да помълчат, за да могат да чуят."
Според Яна светът се е променил драстично и съвременният свят е пълен с технологии, които вземат голяма част от ежедневието ни и постоянно ни разсейват. "Трудно в днешния живот да можеш да живееш в сегашния момент. Постоянно сме забързани заради всички очаквания, че трябва да направим еди-какво-си. Преди не повече от 50 години нашите прабаби и дядовци са водили прост живот, понеже са били близо до природата. В момента ние сме се отдалечили от земята, която те учи да бъдеш търпелив, защото там нищо не можеш да пришпориш. Когато посадиш нещо, трябва го поливаш, изчакаш за определен период, за да се случи. А ние искаме сега и веднага и не можем да чакаме. Но хората вече започват да осъзнават това." Явно вече се случва.
Тайландците казват, че на всеки друг език трябва да обясниш думата "сабай" на поне две страници. За нас, чужденците, накратко тя описва умението да си спокоен, да се наслаждаваш на живота, да си в сегашния момент и да се чувстваш наистина щастлив – фактори-предпоставки в живота на човек да нахлуе каквото и да било хубаво нещо.SabaiТридесет и четири годишната собственичка на магазина също е намерила своя покой тук. След години фокус в окото на стреса и лутане без себе си, тя избира да живее по собствения си ритъм, нужди и естетика, без да се състезава с чужди очаквания, като се отдаде на каузата да подкрепя българските съвременни автори на бижута, предоставяйки им място за продажба и да пътува по света като учител по медитация.Procter&Gamble,ритрийтZoomSabai


title: Петър Стоянов: Не демокрацията ни е проблемът, а проблемът трябва да се търси в нас

maintext:
Представяне на книгата на Петър Стоянов "Преговор на историята"
Фотограф: Анелия Николова
Фотограф: Анелия Николова
Фотограф: Анелия Николова
Не демокрацията ни е проблемът, а проблемът трябва да се търси в нас. Това каза президентът Петър Стоянов (1997-2002 г.) при представянето на книгата си "Преговор на историята". Тя съдържа интервюта с него, както и статии написани от Стоянов в наши и западни издания от 1995 година до преди няколко месеца.Съвършенният модел на демокрацията не съществува, смята Стоянов. Той добави, че след като държави, като Франция, Германия, Франция и Холандия са обичайни дестинации за нашите деца, значи не демокрацията ни е виновна, а трябва сами да се заемем сами. Стоянов смята, че причина за неудовлетвореността на българското общество е, че е било натоварени със свръх очаквания за демокрацията, и членството в ЕС. "Ние объркахме ЕС със Съветски съюз, мислейки си, че ЕС дава. А всъщност демокрацията е нищо повече от една рамка от възможности, от перспективи, които, за да се реализират, трябва страхотна мобилизация на творческите усилия на цялата нация", заяви Стоянов."На всичко отгоре, връщайки се назад, започвам да си мисля, че не успяхме да се освободим от тази двойнственост, тази наша политическа , идеологическа, носталгична разкраченост между Правец и Брюксел, парализира сякаш националната ни енергия и сила. Ние се оплакваме, но е голяма грешка да приписваме днешните си беди на демокрацията или на ЕС. Защото на практика никога не успяхме да видим един истински работещ модел на демокрацията", каза още Петър Стоянов.Петър Стоянов разказа виц в който неграмотен ром отива да се изповяда и свещеникът го пита дали е чел поне десетте божи заповеди. "Щях, ама ми казаха, че ще ги отменят", отговорил неграмотният. Стоянов смята, че българското общество се държи точно като неграмотника вместо да правим това, което е редно. "Непрекъснато някой ни подшушва, че щели да отменят, я демокрацията, я Европейският съюз. Не. Няма да го отменят", заяви Стоянов. Подобен бил съветът, който той давал на хората спиращи го по всекидневният му маршрут, който го питали "Къде сгрешихме?". Той съветвал хората чиито деца са в европейски държави да не им пречат и да работят за да стане и у нас като в европейските столици, за да се върнат.Да, историята трябва да се знае и да, трябва да се преговаря, каза президентът Росен Плевнелиев в речата си на премиерата на книгата. "Защото много страшни са ненаучените уроци. Това, че днес в сърцето на Европа същото поколение, което разруши Берлинската стена, издига нови стени на разделение е един ненаучен урок. Това, че днес става модерно антиевропейското говорене, включително и в България, е ненаучен урок", заяви Плевнелиев.Той добави, че още по-опасна е манипулираната история и трябва да признаем, че живеем в една България, в която все още историята е подменена. "Точно тук, днес в България, ченгета всякакви, политолоци, социолози, журналисти, политици – всичките агенти на ДС – нима те не продължават да шестват по тв студиа със собствените си сценарии, както и преди 25 години?", попита риторично президентът. Той си спомни, че Стоянов му казал при встъпването в мандата му: "Едно да запомниш от мен – президент е съвсем нормално да греши. Човешко е. Но гледай никога да не сбъркаш в големите неща."

fasttext_language: bg


description: Документите, издадени от висшите училища в ЕС, Исландия, Норвегия, Лихтенщайн и Швейцария, трябва да бъдат придружени единствено с превод на български език.

title: Дипломите за висше образование от европейски страни вече няма да се заверяват с апостил

maintext:
Фотограф: Юлия Лазарова
Отпада заверката с апостил на дипломите за висше образование от Европейския съюз, Исландия, Норвегия, Лихтенщайн и Швейцария. Това става възможно, след като днес правителството одобри промените в наредбата за държавните изисквания за признаване на придобито висше образование и завършени периоди на обучение в чуждестранни висши училища.Сега издадените от висшите училища в ЕС и Европейско икономическо пространство документи, с изключение на европейското дипломно приложение, трябва да бъдат придружени единствено с превод на български език от лице, сключило договор за извършване на преводи с Министерството на външните работи.С друга промяна отпада необходимостта от квалифициран електронен подпис (равностоен на саморъчния подпис – бел. Ред.) при издаването на удостоверения за професионална квалификация, придобита в България, необходими за достъп или за упражняване на регулирана професия на територията на друга държава-членка на ЕС. Следва се принципът, че правната сила на електронен подпис не може да бъде оспорена на основанието, че той е в електронна форма или че не отговоря на изискванията за квалификацията на електронен подпис.Отпадат и свързаните с използването на квалифициран подпис технологични ограничения, като изисквания за инсталиране и допълнителни програми, използване на конкретен браузър и т. н. В резултат на това значително ще се разшири кръгът на лицата, които могат и искат да се възползват от преимуществата на предоставяната по електронен път услуга, се посочва в съобщението на правителствената пресслужба.


description: Той влезе в полезрението на вътрешната комисия, защото според неговите текстове адвокатите, включително тези от страните от ЕС ще получат достъп до националния регистър на българските лични документи.

title: Вътрешната комисия подкрепи спорните промени в Закона за адвокатурата

maintext:
Фотограф: Надежда Чипева
влезе в полезрението на вътрешната комисия, защото според неговите текстове адвокатите, включително тези от страните от ЕС ще получат достъп до националния регистър на българските лични документи.
гилдиите на нотариусите, счетоводителите, инженер-проектантите, брокерите на имоти и други професии са, че така се изземват техни функции в полза на адвокатите.
Проектът бе представен пред депутатите от Данаил Кирилов. По думите му има 5 спорни момента в него, по които и самите вносители имат множество резерви. Останалите над 90 текста обаче касаели типичната дейност на адвокатите и влизали в частта на свободата им на самоорганизация. Кирилов обясни причината за внасянето на проекта с факта, че той е по инициатива на адвокатите от преди близо 2 години, без да има реакция на народните представители.
Текстовете, по които вносителите имат забележки са:
- удостоверителните и заверяващи функции на адвокатите;
- даването им на имунитет при изпълнение на някои процесуални действия;
Парламентарната комисия по вътрешна сигурност и обществен ред подкрепи спорните изменения в Закона за адвокатурата на първо четене.Внесеният през януари 2015 г. законопроект, срещу който възразяват над 30 професионални и държавни организации, бе подкрепен с десет гласа "за" и трима "въздържал се" - депутатите от БСП и АБВ. ТойПромените са подготвени от самите адвокати, но бяха внесени от председателя на водещата парламентарна комисия - тази по правни въпроси, Данаил Кирилов и депутати от ГЕРБ, Патриотичния фронт и ДПС.Измененията дават на адвокатите още удостоверителни функции, а това означава те да участват задължително при изготвянето на нотариални актове. Новите текстове предвиждат глоби до 10 хил. лв. за всеки, който по възлагане консултира, регистрира, подава заявления, представлява клиенти пред държавната администрация, но не е адвокат.Възраженията на- предоставяне на достъп на адвокатите до националната база данни "Население" и до "Националния регистър на българските лични документи";- увеличаването на стажа за придобиване на адвокатска правоспособност и вида на стажа;- забраната, закрепена със санкции за всеки, който по възлагане консултира, регистрира, подава заявления, представлява клиенти пред държавната администрация, но не е адвокат.Зам.-министрите на вътрешните работи и правосъдието Красимир Ципов и Вергиния Мичева изразиха принципната подкрепа на министерствата си към проекта. Ципов допълни, че при второ четене МВР ще представи подробно бележките и предложенията си към измененията.Председателят на Висшия адвокатски съвет Ралица Негенцова коментира пред депутатите само въпроса за достъпа на адвокатите до националната база "Население" и "Националния регистър на българските лични документи". По думите й това се прави с цел бързина, сигурност и пестене на средства за съдебната система, респективно данъкоплатците. Освен това няма да се даде автоматично право и то на всички адвокати за такъв достъп. Това ще става по предварително утвърдени правила. Тя коментира и общественото недоволство, че с промените се дава достъп до информационни бази на МВР на неизвестен брой адвокати от Европейския съюз. Тези адвокати били 65 в страната - които са трайно установени и са под специален режим, а не са неизвестен брой, обясни Негенцова.Според Атанас Атанасов от ДСБ, който обяви, че подкрепя проекта, не било учудващо, че прокуратурата, службите и МВР не искали да дадат такъв достъп на адвокатите. В наказателното производство те били другата страна по дела и били заинтересовани опонентът да остане без това право. Попита и къде е това обществено недоволство. При което гости в заседателната зала вдигнаха ръка, за да покажат, че има такова, а депутатът от Реформаторския блок Димитър Делчев му каза, че е трябвало да присъства при гласуването в правната комисия.Хамид Хамид от ДПС каза, че партията му подкрепя законопроекта и дори ще настоява при второ четене този текст да остане без промяна. Според него задължение е на адвокатите да имат такъв достъп, а не привилегия, която законът ще им предостави, защото те трябва да следят да няма злоупотреби с имуществени сделки, за което им трябва достъп до информационните база данни.От своя страна Димитър Делчев заяви, че за адекватна защита адвокатите се нуждаят от всички средства. Само че имало всякакви хора и трябва да се разпишат сигурни и строги правила за предоставянето на достъп, за да няма злоупотреби с това право. Негенцова му отговори, че по време на дебатите слушат всички аргументи "за" и "против" и Висшият адвокатски съвет ще даде идеи за постигане на яснота и сигурност на правилата. В края на юни проектът бе подкрепен с пълно единодушие от правната комисия. До придвижването на проекта се стигна след протести на адвокати в Благоевград и под заплахата от нови подобни акции.


description: Уличените фирми са взели неправомерно над 1 млрд. юана държавна помощ (около 120 милиона долара), за да произведат електрически превозни средства, които така и не са сглобили.

title: Грандиозен скандал в китайската индустрия за производство на електрически превозни средства

maintext:
Електромобили чакащи експедиция в двора на завод за коли в град Ксингтай в североизточната провинция Хъбей.
Бележещата непрекъснат ръст китайска индустрия за производство на електрически превозни средства е разтърсена от грандиозен скандал, след като пет компания бяха глобени за непроизведени автобуси, за които са прибрали държавни субсидии, съобщи "Фокс нюз". Уличените фирми са взели неправомерно над 1 млрд. юана държавна помощ (около 120 милиона долара). Парите трябва да бъдат възстановени незабавно, като отделно се дължи и глоба в размер на половината от субсидията.В момента министерството на финансите на Китай проверява за подобни злоупотреби още 90 компании. Според слуховете сред тях са Chery, Geely, притежаваната от правителството Shanghai Automotive Industries Corp, Beijing Automotive Industries Corp и дори концерни като "Хюндай" и "Нисан".Амбициите на ръководството на Китай е страната да се превърне в световен лидер в производството на електрически превозни средства и системи за използване на енергията от слънцето, вятъра и други алтернативни енергийни източници. Успехът на тази мисия е ключов, за да бъдат открити добре платени работни места и да се гарантира икономически растеж.В преследване на целта комунистическото правителство използва стимули, като производители на електрически автобуси например разчитат на субсидия от до 76 хиляди долара, а тези на коли на ток - до 7500 долара. По данни на финансовото министерство на Китай за периода 2009 - 2015 година държавата е дала над 5 млрд. долара субсидии на производители на електрически превозни средства. Отделно градове като Шанхай и Пекин опрощават т.нар. такса номер, която стига до 15 хиляди долара, на купувачи на коли на ток.Благодарение на тези непазарни методи за стимулиране на електрификацията на автопарка през миналата година Китай изпревари САЩ като най-голям пазар на електрически превозни средства.Според секретаря на Китайската асоциация на автомобилните производители Ху Янхуа скандалът със субсидиите няма как да не се отрази на развитието на производството на електрически превозни средства. В същото време в правителствено съобщение се подчертава, че контролът върху получаващите субсидиите ще бъде затегнат.Към момента измами са възможни, тъй като производителите имат право на субсидии за частите, които ще вложат в електрическите превозни средства. Това е позволило на компанията Gemsea Bus Manufacturing Co., със седалище в град Сужу, намиращ се близо до Шанхай, да прибере 261 млн. юана публични средства (около 40 млн. долара), без да произведе нито един електрически автобус.Най-големият бенефициент на екосубсидии King Long United Automotive, също със седалище в Суджу, е получил 520 млн. юана (80 млн. долара), а неговият изпълнителен директор направи опит за самоубийство, след като стана ясно, че са произведени доста по-малко от планираните електрически автобуси.


title: Даниел Кадик: Бокова е част от руска стратегия за разцепление

maintext:
Фотограф: Юлия Лазарова
"България е част от държавите, които остро критикуват руските действия в Украйна и Сирия. Москва се опитва да разцепи тази група. Номинирането на Бокова без съмнение е част от тази стратегия."Това заявява Даниел Кадик, програмен директор за Югоизточна Европа на германската фондация "Фридрих Науман" в София."Децата, разбира се, не носят отговорност за престъпленията на родителите си. Въпросът е дали един човек, който е бил част от тираничен режим, може да намери отговорен начин да се отнася към това минало. В случая с Бокова това е спорно", допълва той.Мнението на Кадик, работещ за свързаната с либералните Свободни демократи в Германия фондация, е цитирано в статията "Руската фаворитка Бокова може да стане първият генерален секретар на ООН" . В нея авторът Александър Андреев посочва също мнение на Андрей Райчев и Огнян Минчев.Според първия тя е "опитен дипломат не само за отношенията между две държави, но и между много. Тя е единственият кандидат, който говори и мисли на руски и английски". Бокова говори също испански и френски, т.е. владее четири от шестте официални езика, а в статията се твърди, че китайците (една от петте държави с право на вето в Съвета за сигурност) отдавна я подкрепят.Огнян Минчев казва, че допуска френска подкрепа, предвид миналото ѝ на посланик в Париж.(Бел. ред. - Бокова започна мандата си през 2005 г., почти веднага стана постоянен представител в ЮНЕСКО и през 2009 г. бе избрана за генерален директор на организацията.) Той припомня, че тя е приятелка на свекървата на Челси Клинтън и това би могло да увеличи шансовете ѝ за генерален секретар на ООН поне сред демократите в САЩ.За познанството ѝ с Маржори Марголис писа през февруари "Уолстрийт джърнъл" в коментар под заглавие "Кандидатът на Клинтън за ООН?" В него за Бокова се заявява още в началото, че "тя е неприятелски настроена към американските интереси".В текста, призоваващ Хилъри Клинтън да заяви позицията си по избора на нов генерален секретар на ООН, изданието пише още: "Вярно, че студената война приключи отдавна и мнозина комунисти от бившия Варшавски договор станаха демократи. Но авторитарните лидери отново се въздигат по света и Владимир Путин е водещият сред тях. Като генерален секретар Бокова ще има глобално влияние и може да създаде повече проблеми за САЩ. (...)Ако следващият генерален секретар трябва да е жена от Източна Европа, има по-добра алтернатива. Кристалина Георгиева е зам.-председател на Европейската комисия и е работила за Световната банка. Макар да не е идеалният ни кандидат – сред почитателите ѝ е Джордж Сорос – тя не е обременена от политическия багаж на Бокова. Дясноцентристкото правителство в София може би трябва да номинира Георгиева, ако срещу Бокова се оформи глобална опозиция."


title: Спрямо кадрите на ГЕРБ и на Реформаторския блок се мери с различен аршин, обяви Гроздан Караджов

maintext:
Фотограф: Георги Кожухаров
Спрямо кадрите на ГЕРБ и на Реформаторския блок се мери с различен аршин. Това обяви в ефира на БиТиВи депутатът от гражданската квота на Реформаторите Гроздан Караджов.Според него на фона на предстоящите избори това може да се приеме и за политическа саморазправа.Той даде пример с отстранения от поста заместник-директор на "Гранична полиция" Йотко Андреев Ангелов, който е бил назначен на ръководна длъжност в дирекция "Миграция" на МВР и с уволнения директор на МВР в Благоевград, който после е назначен на друга длъжност.Същевременно след разговор с премиера областният управител на София-град подаде оставка след като продаде земя под така наречените царски конюшни за оценена като ниска сума. Вчера пък кметът на Перущица бе арестуван и обвинен в корупция. Последното съпредседателят на Реформаторите Радан Кънев обяви за съгласувано мероприятие.Според Караджов такива случаи трябва да се разглеждат принципно и без партийни чадъри.Когато става дума за ГЕРБ много малък аршинът, а когато е за Реформаторите - по-едричък, заключи депутатът.Той разкритикува ГЕРБ и за начина, по който се харчат парите от еврофондовете. По думите с тях е трябвало да се стимулира икономиката, а да се строят магистрали. Новите пътища още след година започват да гълтат много пари – за поддръжка, за почистване и те трябва да идват от данъци и такси, обясни Караджов. С тези магистрали ГЕРБ си вдига рейтинга – с чужда пита помен прави, коментира още депутатът.


title: Юнкер предложи удвояване на средствата за инвестиции и повече усилия за колективната отбрана

maintext: Председателят на Европейската комисия (ЕК) Жан-Клод Юнкер предложи днес удвояване на Европейския инвестиционен фонд до 500 млрд. евро до 2020 г. и 630 млрд. евро до 2022 г. за подкрепа на малкия и нововъзникващия бизнес."При добро желание на държавите членки можем да постигнем тази цел дори по-бързо", заяви Юнкер в годишната си реч за състоянието на съюза пред Европейския парламент в Страсбург . Той изтъкна и необходимостта от ускоряване на създаването на съюз на капиталовите пазари, който би направил финансовата система по-стабилна.Председателят на ЕК обяви и амбициозен план за борба с един от корените на мигрантската криза – социалното неравенство. Той обяви, че Брюксел иска да увеличи отпусканите за частния сектор в Африка средства на 44 млрд. ввро, които на по-късен етап могат да бъдат увеличени двойно.Юнкер подчерта важността от инвестиции в дигиталната сфера, от въвеждането на 5G мрежа в цяла Европа до 2025 г. и от наличието на достъп до безплатен безжичен интернет във всяко населено място на съюза до 2020 г., както и нуждата от осъвременяване на законодателството в областта на защитата на интелектуалната собственост.Председателят на ЕК припомни, че въпреки че от 2013 г. са създадени 8 милиона нови работни места, безработицата и социалният дъмпинг остават сериозен проблем. Като особено притеснителен той посочи феномена с незаетостта сред младежите. "Не можем да допуснем за пръв път от създаването на европейския проект децата да живеят по-лошо от родителите си."Юнкер изрази категоричната си подкрепа за ратифицирането на търговското споразумение с Канада (CETA) , което по думите му е "най-доброто и прогресивно подобно споразумение" за Европа. Той обаче не спомена нищо за готвената аналогична сделка със САЩ (TTIP), срещу която наскоро се обявиха Германия и Франция Юнкер отново изтъкна, че едновременно уважава, но и дълбоко съжалява за решението на Великобритания да напусне ЕС . "Но ЕС не е застрашен от това. Бихме били щастливи, ако молбата за излизане на Великобритания постъпи час по-скоро, за да спре ежедневно нарастващата несигурност и за да можем уточним наново отношенията си. Те трябва да останат приятелски", изтъкна председателят на ЕК, но подчерта, че "само този, който уважава социалните права, може да има достъп до свободния вътрешен пазар"."Ние, европейците, никога не можем да приемем, че полски работници са бити и даже убивани във Великобритания. Ние сме твърдо против смъртното наказание и за независимото правосъдие", изтъкна още Юнкер. Той призова гражданите на ЕС да не вярват в тезата на популистите, че Брюксел иска "да внесе уравниловка в съюза, да ги обезцвети. Европа се храни от своето многообразие", каза бившият премиер на Люксембург.Той призна, че ЕС не е във върховата си форма и трябва да се работи за повече сътрудничество в повече области, но европейската интеграция не може да е в ущърб на нациите. Юнкер призова и за повече солидарност в мигрантската криза, особено от държавите, които се противопоставят на системата със задължителните квоти.Председателят на ЕК призова за подсилване на отбранителните и дипломатическите позиции на ЕС."Без постоянна структура не може да действаме ефикасно – необходим е единен генерален щаб в ЕС. Също така трябва да изградим общи военни ресурси , разбира се, в допълнение към това, което предлага НАТО. Това не би трябвало да се отразява на трансатлантическото сътрудничество", посочи председателят на ЕК. Според него заради липсата на военно сътрудничество Европа губи годишно между 20 и 100 млрд. евро.Той съобщи, че ЕС ще обособи фонд за инвестиции в сферата на отбранителните изследвания. Юнкер поиска и нови 200 служители на Фронтекс да бъдат изпратени до края на октомври на българската граница Председателят на ЕК призова постът на върховния представител на ЕС по външната политика и сигурността да бъде превърнат в позиция на истински външен министър на общността. По неговите думи така Федерика Могерини би могла да обедини силите на националните дипломатически служби.Юнкер посочи, че от днес ЕК създава Европейски корпус на солидарността, в който ще могат да участват младежи, които искат да допринесат за овладяване на кризисни ситуации. Желанието на Брюксел е до 2020 г. в тази структура да членуват 100 000 младежи.


description: Параолимпийските игри в Рио бяха открити тази нощ на стадион "Маракана" в карнавална атмосфера. През следващите 11 дни около 4300 спортисти ще се борят за медалите в 22 спорта

title: Фотогалерия: Откриването на параолимпийските игри в Рио

maintext: 1/16 снимки в галерията Параолимпийските игри в Рио бяха открити тази нощ на стадион "Маракана" в карнавална атмосфера.


description: Британската военна интервенция в Либия през 2011 г. се е основавала на погрешни разузнавателни анализи и оценки и е ускорила политическия и икономическия колапс на страната, се казва в доклад на британски парламентаристи.

title: Британски депутати критикуват в доклад решението на Камерън за интервенция в Либия

maintext: Британската военна интервенция в Либия през 2011 г. се е основавала на погрешни разузнавателни анализи и оценки и е ускорила политическия и икономическия колапс на страната, се казва в доклад на британски парламентаристи, цитиран от световните агенции и БТА.Комисията по външни работи в Камарата на общините е открила няколко грешки в процеса на взимане на решения, довел Лондон до военната намеса заедно с Франция в Либия през 2011 г. Официалният мотив на тази намеса беше защитата на цивилните, потискани от диктатора Муамар Кадафи.Правителството не е могло да провери действителната заплаха, която режимът на Кадафи е представлявал за цивилните. Правителството е възприело буквално, по един избирателен начин някои елементи от реториката на Кадафи. Правителството не е успяло да идентифицира радикалните ислямистки групи измежду бунтовниците в Либия, се казва в документа.Стратегията на Великобритатия се основаваше на погрешни постулати, на частичен анализ на доказателствата, допълват депутатите в доклада.Според Криспин Блънт, председател на комисията, правителството на Дейвид Камерън е можело да отдаде приоритет на други варианти, които биха довели до по-добри резултати.Политически ангажименти можеха да позволят защитата на цивилното население, промяната и реформирането на режима, като това щеше да стане на по-малка цена както за Великобритания, така и за Либия, казва Блънт.Великобритания нямаше да загуби нищо, ако беше следвала този път, вместо да се фокусира изключително върху промяната на режима чрез военни средства, допълва Блънт.Според него Камерън е трябвало да предвиди дали радикалните ислямисти ще се опитат да се възползват от бунта, смята още комисията. Според нея няма индикации, че естеството на бунта е било правилно анализирано от Лондон.Дейвид Камерън е следователно крайният отговорен за провала на разработването на една ясна и последователна стратегия за Либия, смятат авторите на доклада.Бившият премиер не свидетелства пред комисията с аргумента, че програмата му е натоварена. Свидетелстваха бившият министър на отбраната Лиъм Фокс, бившият министър на външните работи Уилям Хейг и бившият премиер Тони Блеър. Той каза пред комисията, че през февруари 2011 г. е говорил по телефона с Кадафи, за да се опита да го убеди да напусне властат.Нямаме инцикации, че Камерън се е опитал да използва контактите на Блеър, казва комисията.Пет години след падането на режима на Кадафи, хаосът продължава да цари в Либия, една богата на петрол страна. Там правителството на националното съгласие, подкрепяно от ООН, не може да утвърди властта си от март насам. Тези дни силите на непризнатото либийско правителство, което заседава в Източна Либия, превзеха четирите големи петролни терминала в страната, които са част от така наречения Петролен полумесец. Те са разположени между Бенгази и Сирт, град от който силите на правителството на националното съгласие се опитват от четири месеца да изгонят организацията "Ислямска държава".


title: Парламентът обяви 19 октомври за Ден на българско-унгарското приятелство

maintext:
Съпредседателят на Патриотичния фронт Валери Симеонов обясни, че инициативата се ползва с подкрепа от унгарското правителство.
Фотограф: Анелия Николова
Парламентът обяви 19 октомври за ден на българско-унгарското приятелство. Решението бе прието единодушно със 130 гласа "за".На 19 октомври Българската православна църква чества св. Йоан Рилски, чиито мощи са били пренесени през 1183 г. от Средец (днешна София - бел. авт.) в тогавашната унгарска столица Естергом, а след това са върнати обратно.Обявяването на Ден на българско-унгарско приятелство дава възможност на тази дата да се провеждат ежегодно редица инициативи и прояви, които да показват общите моменти от нашата история в изминалото хилядолетие, а също така да се обсъждат позиции на двете държави по актуалните проблеми на съвремието, да се провежда културен обмен и да се реализират младежки инициативи, смятат вносителите.Инициативата се ползва с подкрепа от унгарското правителство, изразена неколкократно от посланика на Унгария в България Н. Пр. Андраш Клейн и от председателя на Комисията по външна политика на унгарския парламент Жолт Немет в кореспонденция с Комисията по външна политика на Народното събрание.


title: Северна Корея извърши пети ядрен опит

maintext: Властите в Северна Корея потвърдиха, че са извършилви ядрен опит, който според Сеул е вероятно най-мощният досега.Часове по-рано сеизмолозите по света регистрираха земетресение с магнитуд 5.3 близо до секретен полигон за ядрени опити.Според съобщението на севернокорейската телевизия страната вече може да монтира бойни глави на ракетите си. Няма изтичане на радиоактивен материал и няма последици за околната среда, допълва телевизията.Първите реакции по света са на остри критики и осъждане на действиета в грубо нарушение на резолюциите на ООН. Ядреният опит е предизвикателство и към Китай, който е смятан за единствената страна с някакво влияние в Пхенян, но която едва преди два дни се присъедини към осъждането на опитите с ракети със среден и далечен обсег, изстрелвани включително от подводница.Ако се потвърдят съобщенията на Северна Корея за успешно тестване на бойна глава, това ще е важна крачка за военната ѝ програма, тъй като създаването на взривно устройство е едно, но е нужно повече техническо умение то да бъде сведено до размери приблизително метър на 80 см., за да бъде монтирано на носител като ракета.Подробности очаквайте по-късно на www.dnevnik.bg


description: Министърът на външните работи на Русия Сергей Лавров е поканил на разговор посланика на България в Москва. Обсъдени са "отделни аспекти от дейността на ООН". Това се казва в лаконично съобщение на сайта на руското министерство.

title: Лавров извика българския посланик, за да обсъдят ООН

maintext:
1
2 Бойко Коцев, снимката е архивна
Фотограф: Асен Тонев 1
2 Сергей Лавров
Министърът на външните работи на Русия Сергей Лавров е поканил на разговор посланика на България в Москва Бойко Коцев. Обсъдени са "отделни аспекти от дейността на ООН". Това се казва в лаконично съобщение на сайта на руското министерство.Съобщението за разговора идва след като през уикенда стана ясно, че се обсъжда евентуалната замяна на българския кандидат за генерален секретар на ООН Ирина Бокова или издагане на втора номинаци - на еврокомисаря Кристалина Георгиева . Вчера говорителят на външното министерство в Москва Мария Захарова обяви, че германският канцлер Ангела Меркел е поискала подкрепа от президента Владимир Путин за нова кандидатура, но не я е получила.Напрежението около номинацията на България се засили, след като в събота източници от правителството коментираха, че е в следващите дни е възможно номинирането на вицепрезидента на Еврокомисията Кристалина Георгиева за най-високия пост в световната организация, но още не е открита подходящата формула. Самата Кристалина Георгиева никога досега не е потвърждавала официално, че би приела номинация.Днес зам.-председателят на ГЕРБ Цветан Цветанов коментара пред медии по повод очаквана нова номиция за ООН, че "в предстоящите дни, може би ще има определени новини, но в каква посока нека да изчакаме министър-председателят и МС да вземат своето решение."


description: Глобалната икономика ще бъде доминираща тема на започващата днес среща на върха на Групата на 20-те индустриализирани и нововъзникващи пазарни икономики, но проблеми, свързани с политиката и сигурността ще определят тона на срещата на световните лидери в източния китайски град Ханчжоу.

title: Политически въпроси тегнат над срещата на върха на Г-20 в Китай

maintext:
Ердоган и Путин обсъждиха в събота възстановяването на сътрудничеството между двете стран в пълния им формат и напредъка в сътрудничеството в сферата на енергетиката.
и настоява
властите в САЩ да го екстрадират в родината му. На свой ред от Вашингтон очаква солидни доказателства за неговата вина.
Ден преди старта на срещата Обама настоя Китай да изпълни решението на Международния арбитражен съд в Хага за Южнокитайско море.
Китай за първи път е домакин на среща на Г-20. Форматът ще се състои в Ханчжоу.
Глобалната икономика ще бъде доминираща тема на започващата днес среща на върха на Групата на 20-те индустриализирани и нововъзникващи пазарни икономики, но проблеми, свързани с политиката и сигурността ще определят тона на срещата на световните лидери в източния китайски град Ханчжоу, разказва "Асошиейтед прес", цитирана от БТА.Терористичните атаки в Европа, мигрантската криза, задаващите се президентски избори в САЩ и продължаващите кървави конфликти в Сирия и Ирак са сред проблемите, които правят света несигурен и неспокоен.Световни лидери, включително президентът Барак Обама, китайският му колега Си Цзинпин и германският канцлер Ангела Меркел се очаква да повдигнат тези теми или когато се съберат в неделя и понеделник, или на двустранни срещи в кулоарите на срещата на върха.Руският президент Владимир Путин, чиято страна се сближи с Китай след налагането на икономически санкции от Запада, също ще присъства, заедно с индийския министър-председател Нарендра Моди, френския му колега Франсоа Оланд и новата премиерка на Великобритания Тереза Мей. На Мей ще бъдат зададени въпроси за решението на британците да излязат от ЕС и отражението му върху световната икономика в контекста на надигащ се икономически национализъм.Климатичните промени, човешките права и битката срещу групировката "Ислямска държава" също ще бъдат обсъдени на срещите.За турския президент Реджеп Тайип Ердоган това ще бъде първа голяма международна среща след осуетения опит за преврат през лятото , който добави ново напрежение към и без това сложните отношения със САЩ и съюзниците им. Малко преди началото на срещата той ще се срещне с американския президент. Сред нерешените въпроси между двете страни е този за бъдещето на ислямския проповедник Фетхулах Гюлен, живеещ в САЩ. Анкара го сочи за организатор на пуча Въпреки че не се очакват големи пробиви, срещата предлага възможност лидерите да обсъдят разногласията си, вариращи от претенциите на Китай към контролирани от Япония острови в Източнокитайско море до притесненията на НАТО за анексирането на Крим от Русия и войната в Източна Украйна.Като на други подобни форуми се очакват много формални и неформални срещи между световните лидери. Путин и Обама ще обсъдят сирийския въпрос в кулоарите на срещата. Говорителят на Кремъл поясни, че това ще бъде или кратък, или пък по-подробен "обмен на гледни точки" между двамата относно сирийската криза, а не официална среща на двамата държавни глави, подобна на онези, които руският президент планира да проведе с френския си колега Франсоа Оланд и с германския канцлер Ангела Меркел.Очаква се Обама да поиска подкрепа за Споразумението за Транстихоокеанско партньорство (СТП) за свободна търговия, внушителна международна спогодба, блокирана от американския Конгрес заради ожесточена съпротива и от демократи, и от републиканци в годината на избори.Успоредно с насочването на Вашингтон към Азия, заради което бе подсилено американското военно присъствие в региона, СТП заема централно място в политиката на Обама на континента и се приема като лакмус за лидерските умения на САЩ. Домакинът Китай не е участник в предложеното споразумение и смята насочването на САЩ към Азия за враждебен опит за сдържане на влиянието на Пекин в региона чрез подсилени военни съюзи с американски съюзници, в това число Австралия и Филипините.Отстояването на териториалните претенции на Китай в Южнокитайско море ще окаже влияние на разискванията. През юли Международният арбитражен съд в Хага отхвърли претенциите на Пекин за суверенитет над практически целия стратегически воден басейн. Китай гневно отхвърли решението на съда, зарече се да продължи изграждането на изкуствени острови в спорната акватория и казва, че обмисля да обяви охранявана въздушна зона, в която самолетите ще трябва да се съобразяват с нарежданията му - ход, който със сигурност ще бъде осъден от САЩ, Япония и други страни.Лидерите, които ще присъстват на срещата, ще обсъдят и възможните резултати на изборите в САЩ през ноември, на които ще се състезават кандидатът на демократите Хилъри Клинтън и представителят на Републиканската партия Доналд Тръмп. Като бивш сенатор и държавен секретар, Клинтън се възприема като опитна ръка зад кормилото, докато Тръмп предложи политики, които поставят под въпрос ангажиментите на САЩ за свободна търговия, имиграция и защита на съюзниците им.Макар и по-далеч от централните проблеми, продължаващите конфликти в Близкия изток и миграционната вълна, която причиниха, също будят притеснение. Президентът на Египет Абдел Фатах ас Сиси е сред специално поканените гости на срещата, на която съсипаната икономика и задълбочаващата се криза на сигурността в страната му вероятно ще бъдат подложени на нови критики.Преди срещата на върха на Г-20 в Ханчжоу над 2 милиона жители на китайския град заминаха на почивка, финансирана от правителството, съобщава ДПА.Градските власти обявиха едноседмична ваканция и раздадоха ваучери за пътуване за над 1.1 милиарда долара.В резултат от усилията им близо една трета от жителите напуснаха града преди срещата на световните лидери, която ще се проведе в неделя и понеделник, сочат оценки на китайската туристическа агенция Ситрип (Ctrip).Китай за първи път е домакин на годишния форум на Г-20 и Пекин е решен всичко да мине без засечки.Г-20 включва Австралия, Аржентина, Бразилия, Великобритания, Германия, Индия, Индонезия, Италия, Канада, Китай, Мексико, Русия, Саудитска Арабия, Турция, Франция, Южна Африка, Южна Корея, Япония, САЩ и ЕС.


description: Хилъри Клинтън срази Доналд Тръмп по почти всички параграфи, а той пропусна възможността да я атакува по въпроси като скандала с личната й поща и за спорни действия на семейната ѝ фондация.

title: След първия президентски дебат в САЩ: кои са печелившите и губещите

maintext:
Тази статия е част от темата "Изборите в САЩ"
Последна промяна в 14:19 на 27 сеп 2016, 1804 прочитания, 109 коментара
Повечето анализатори са единодушни, че Хилъри Клинтън се е представила по-убедително от своя опонент.
Водещият Лестър Холт отнесе доста критики заради апатичното си поведение, но други сметнаха дискретността му за проява на професионализъм.
Зрителите не оцениха високо идеята на организаторите да украсят студиото с цитати от конституцията.


description: Тази вечер тимът от Самоков отстъпи с 64:74 при гостуването на беларуския "Цмоки" и след общ резултат 122:146 приключва участието си в най-силния европейски клубен турнир.

title: "Рилски спортист" отпадна от Шампионската лига по баскетбол

maintext:
"Рилецо" загуби и двете си срещи с "Цмоки" (Минск)
[LAP.bg]
Най-резултатен за самоковския тим беше ветеранът Йордан Бозов със 17 точки, а Ненад Делич добави 12. За "Цмоки"
Джъстин Грей реализира 19 точки.
"Рилски спортист" ще продължи участието си във втория по сила европейски турнир - Купата на ФИБА. Там българите ще играят в група Н заедно с руския "Eнисей" (Красноярск), косовския "Сигал" (Прищина) и победителя от двойката "Демир Иншаат" (Турция) и "Муреш" (Румъния).
Баскетболистите на "Рилски спортист" отпаднаха в първия предварителен кръг на Шампионската лига след втора загуба от беларуския "Цмоки" (Минск).Тази вечер тимът от Самоков отстъпи с 64:74 при гостуването в Минск и след общ резултат 122:146 приключва участието си в най-силния европейски клубен турнир.Двубоят в Беларус започна добре за "Рилски спортист", който спечели първата четвърт с 19:17. Българите обаче изиграха много слаба втора част, в която допуснаха 23 точки и отбелязаха едва девет."Рилски спортист" успя да се върне в мача след 18:11 в третата четвърт, но "Цмоки" не позволи обрат и узакони успеха си след 23:18 в заключителните десет минути.Шампионската лига продължава с втори предварителен кръг, в който ще участва "Лукойл Академик". Шампионът на България ще играе с румънския "Орадея". Първата среща е в София на 4 октомври, а реваншът е два дни по-късно.


description: Министърът на туризма Николина Ангелкова съобщи пред журналисти, че до две седмици ще обяви детайли за новия конкурс за туристическо лого на България, когато ще е финализирана новата методология за оценка, съобщи БТА.

title: Започва нов конкурс за туристическо лого

maintext:
Николина Ангелкова
Фотограф: Анелия Николова
Министърът на туризма Николина Ангелкова съобщи пред журналисти, че до две седмици ще обяви детайли за новия конкурс за туристическо лого на България, когато ще е готова новата методология за оценка, съобщи БТА.Това ще е трети опит след като предишният конкурс тази пролет не излъчи победител , а резултатът от първия опит преди две години, възложен на конкретна компания, се оказа твърде наподобяващ логото на Киргизста н.Ангелкова добави, че тогава ще бъдат оповестени и крайните дати за подаване на предложения, а идеята е сроковете да са възможно най-кратки, за да има ново лого за рекламните материали за следващия сезон.В конкурса може да участва всеки с нови предложения.Министърът посочи, че се предлага "максимално да не се използват допълнителни финансови средства" по конкурса, освен за паричната награда за победителя, чийто размер сега се обмисля, така че да се насърчат желаещите за участие. В първия конкурс наградата също беше парична.В отговор на въпрос Ангелкова информира, че министерството вече работи по подготовката на зимния туристически сезон и през октомври в Пловдив ще има изнесено заседание на Националния съвет по туризъм по темата. За участие са поканени всички заинтересовани страни, в това число контролните институции и компаниите, ангажирани с инфраструктурата - вода, ток.Министърът не се ангажира с прогнози за зимния сезон, но отбеляза, че интересът към България като туристическа дестинация е повишен.Николина Ангелкова информира, че за трите месеца на лятото ръстът в туризма е с 20 на сто. За първите шест месеца на годината приходите са с около десет на сто повече спрямо година по-рано, което се дължи на усилията на правителството за повишаване на събираемостта, отбеляза тя.Министърът направи този коментар след участие с заседанието на парламентарната икономическа комисия, която прие за второ гласуване промени в Закона за туризма, регламентиращи въвеждането на Единната система за туристическа информация. Ангелкова каза пред депутатите, че се надява преди началото на следващия летен сезон да може да се демонстрира как работи системата.


description: Българската страна е открила техническа грешка при изчислението на лихвите от арбитража в Париж. Те бяха определени на 82 милиона, но след възражението техният размер ще се намали, смята министърът на енергетиката Теменужка Петкова. Очаква се решението на арбитражния съд по възражението.

title: До края на годината България ще плати 400 млн. евро на Русия за АЕЦ "Белене"

maintext:
Теменужка Петкова, министър на енергетиката, архив
Фотограф: Анелия Николова
До края на годината ще бъдат платени 400 милиона евро, или основната част от определеното с решение на арбитражния съд в Париж задължение за изработеното оборудване за АЕЦ "Белене", съобщи министърът на енергетиката Теменужка Петкова, цитирана от БТА.На състоялата се вчера работна среща във Варна на междуправителствена комисия на Русия и България този въпрос е бил сред основните обсъждани теми, обясни енергийният министър. Било е решено задължението да бъде платено на няколко транша, като до края на тази година трябва да се изплати основната част от него.Бъгарския енергиен холдинг (БЕХ) и Националната електрическа компания (НЕК) обаче в момента не разполагат с тези средства и се обмислят различни възможни варианти за погасяването на задължението, допълни Петкова. По думите й след плащането на основната част ще се търси отново споразумение за останалите две вноски.Освен това българската страна е открила техническа грешка при изчислението на лихвите от арбитража в Париж . Те бяха определени на 82 милиона, но след възражението техният размер ще се намали, смята министърът на енергетиката. Очаква се решението на арбитражния съд по възражението.Министърът на енергетиката посети днес Мездра и провери на място подготовката на ЧЕЗ Разпределение за зимата. Тя посочи, че сега се проверява готовността за зимата на всички електроразпределителни дружества в страната и на Електроенергийния системен оператор, като резултатите от проверките ще са готови до края на месеца.Теменужка Петкова припомни, че преди месеци жителите на седем села в община Мездра, разположени по Искърското дефиле, са подали сигнал за проблем с качеството на електроснабдяването в населените места и чести прекъсвания. Тя допълни, че след проверка от министерството са дадени задължителни указания към електроразпределителното дружество, които са свързани с инвестиции, а срокът за изпълнение изтича в края на септември.По данни на ЧЕЗ в подмяна и реконструкция на електросъоръжения в района са вложени 200 хил. лева. Ремонтирана е възлова станция в село Елисейна и обновен алтернативен електропровод. Въведено в експлоатация е модерно съоръжение за бързо локализиране на аварии и тяхното отстраняване.


description: "Не приемам държавата да се управлява с телевизионни скечове. Аз имам друго кредо. Не гледам на българските граждани като на публика, която да забавлявам и която да ми ръкопляска за моите пози. Гледам на българите като критично мислещи хора ". Това каза кандидатът за президент и доскорошен командир на ВВС ген. Румен Радев.

title: Ген. Радев не приема държавата да се управлява с телевизионни скечове

maintext:
Румен Радев
Фотограф: Георги Кожухаров
компрометирал се министър на отбраната, все пак би следвало да се внимава в това говорене".
"Не приемам държавата да се управлява с телевизионни скечове. Аз имам друго кредо. Не гледам на българските граждани като на публика, която да забавлявам и която да ми ръкопляска за моите пози. Гледам на българите като критично мислещи хора". Това каза пред "Дарик" кандидатът за президент и доскорошен командир на ВВС – ген. Румен Радев за разликата в стила на говорене с премиера Бойко Борисов.Радев се обяви за различна външна политика от досегашни президент Росен Плевнелиев и каза, че би отишъл на Парада на победата над фашизма на 9 май в Москва, ако получи покана. Плевнелиев не беше в руската столица през миналата година, когато се честваше 70-годишнината от края на Втората световна война.Радев каза, че би следвал по-балансирана външна политика от сегашната и след Брюксел би посетил и Вашингтон, и Москва. "България трябва да има независима външна политика, България трябва да преследва своите интереси. Загубихме много от това, че обявяваме в една или друга степен Русия за враг. България не трябва да си търси врагове. Времето не е такова да си създаваме врагове. България трябва да търси партньори, особено що се отнася до икономика, до пазар. Да не забравяме, че Русия е един огромен пазар и нашият бизнес би получил един много добър стимул, ако се развива в това отношение", коментира Радев.По думите му е много важен и диалогът с нашите съседи: "Важно е да правим една външна политика, която да отговаря на интересите на българския народ, защото виждаме в момента по един и същи казус няколко политики. Ние по-скоро организираме не външна политика, а май организираме посещения".Генерал Радев отхвърли обвиненията на министъра на отбраната Николай Ненчев , че е изпаднал "в тежък конфликт на интереси" с назначението на съпругата си Десислава за финансист в структурата на Военновъздушните сили:"Министър Ненчев както винаги стреля в грешна посока, дори и с това назначаване. Жена ми е назначена от генерал Попов - настоящият началник на отбраната, през 2011 година за финансист, не от мен. Всички неща, които каза министър Ненчев, колкото и да не искам да го коментирам, защото той е един отдавна


title: Употребата на химикали, разрушаващи озоновия слой, е силно ограничена в ЕС

maintext:
Употребата на химикалите, които разрушават озоновия слой, е силно ограничени в Европейския съюз. През 2015 г. потреблението на тези химикали достигна най-ниското си ниво от 2006 г. насам, отчасти това се дължи на спад във вноса, показва нов доклад на Европейската агенция за околна среда (ЕАОС), публикуван в края на седмицата.
е публикуван от агенцията в Международния ден за опазване на озоновия слой.
Озонът в стратосферата поглъща голяма част от ултравиолетовите лъчи на слънцето и така те не достигат до повърхността на планетата. Този процес предотвратява опасността от рак на кожата и други проблеми, като например щети за реколтата и морския фитопланктон.
Някои химикали, известни също като озоноразрушаващи вещества (ОРВ), разрушават озоновия слой. Те са били успешно заместени в повечето части на света от 1989 г. насам, когато Монреалския протокол влиза в сила.
В рамките на Европейския съюз (ЕС), поетапното изваждане от употреба на тази озоноразрушители се прилага с европейски регламент . Фирмите в ЕС са задължени да предоставят данни за производството, вноса, износа и унищожаването им. Тази информация се използва за изчисляване на "консумацията", ключов начин за измерване и проследяване в рамките на протокола. Потреблението може да бъде отрицателно, ако сумите на контролираните вещества, произведени и внесени са по-ниски от тези, които са изнесени или унищожени.
През 2015 г. потреблението на тези опасни химикали достига най-ниското отрицателно ниво от 2006 г. насам, измерена в метрични тона. Стойността (- 3 808 метрични тона) е 1 305 метрични тона, по-ниска, отколкото в 2014 г. Значителен фактор, допринасящ за ниската консумация е 12% намаление на вноса в сравнение с 2014 г. Нещо повече, унищожаване на контролираните вещества, се е увеличил между 2014 г. и 2015 г.
За озоноразрушаващите вещества
Протоколът от Монреал обхваща над 200 отделни вещества, включително хлорфлуорвъглеводороди (CFC), халони и ненапълно халогенирани хлорфлуорвъглеводороди (HCFC). По-рано те са били използвани основно като хладилни агенти, горива, в спрейове, пяна и пянообразуващи, разтворители и пожарогасители.
Събраните данни за използването на тези химикали се изчисляват не само в метрични тона, но също така и в "озоноразрушаващ потенциал", който показва количества на техните екологични ефекти, а не физическо тегло.


description: Срещата на ООН и престоят на българския държавен глава в САЩ обаче се случва на фона на взрив на самоделна бомба в Манхатън, която рани 29 души тази нощ. Един човек е в тежко състояние.

title: Президентът се среща днес с българската общност в Ню Йорк

maintext:
Фотограф: Георги Кожухаров
Президентът Росен Плевнелиев от днес до 23 септември (петък) е в Ню Йорк, където ще участва в 71-вата редовна сесия на Общото събрание на Организацията на обединените нации (ООН). Днес в програмата му е среща с българската общност в Генералното консулство на България в Ню Йорк.Срещата на ООН и престоят на българския държавен глава в САЩ обаче се случват на фона на взрив на самоделна бомба в Манхатън, която рани 29 души тази нощ. Един човек е в тежко състояние. Наблизо е намерена и второ самоделно взривно устройство. Кметът на Ню Йорк Бил де Блазио заяви, че експлозията е "преднамерен акт", но засега, според него, няма връзка с тероризъм. Всички градски, щатски и федерални агенции за борба с тероризма, обаче, са изпратили свои екипи на мястото.По план българският президент ще вземе участие в събития на високо равнище на срещата на ООН, като акценти на дискусиите ще бъдат въпроси на миграцията, хуманитарните дейности, Дневният ред за развитие до 2030 година, се посочва в съобщението. Темата на сесията е "Целите на устойчивото развитие – всеобщ тласък за преобразуването на нашия свят".На 22 септември, четвъртък, президентът ще направи изказване в рамките на Общия дебат на 71-вата сесия на Общото събрание на ООН и същия ден ще даде традиционен прием по случай Деня на независимостта на България. На него ще присъства и кандидатът ни за генерален секретар на ООН Ирина Бокова, уточняват от Министерство на външните работи.


title: Една трета от ромите не се смятат за бедни, според данни на статистиката

maintext:
Фотограф: Цветелина Белутова
Една трета от определящите се за роми в България не се смятат за бедни, докато 67.2 на сто от тях смятат, че са точно такива. Това показват данни на Националния статистически институт (НСИ) от проведеното
годишно изследване през 2015 г. "Статистика на доходите и условията на живот
). то се прави всяка година, но сега за пръв път се включва въпрос за етническата принадлежност.
Анкетираните сами определят към коя етническа група принадлежат, а дори могат да отбележат, че не се самоопределят. Етническата група на децата се определя от родителите. Ако родителите имат различна етническа принадлежност, за децата се регистрира отговорът, който родителите определят по взаимно съгласие.
Очаквано най-висок е относителният дял на бедните сред ромската етническа група - 67.2%, а най-нисък сред тези от българската етническа група - 15.2%.
Приблизително същата самооценка по линия беден-небеден, но с обратен знак, дават и тези, които са се самоопределили като турци - за небедни се смятат 63.6 на сто, а за бедни - 36.4 на сто.
При българския етнос от участвалите в анкетата като небедни се определят 84.8 на сто.
Наблюдават се съществени различия в разпределението на бедните от различните етнически групи според икономическата им активност, отбелязват експертите на НСИ. Сред бедните от българската етническа група преобладават пенсионерите (49.9%), докато при ромската етническа група най-висок е относителният дял на безработните (43.7%). По отношение на работещите най-висок е относителният дял на работещите бедни сред турската етническа група - 26.7%, при 20.8% работещи бедни от ромската етническа група и 18.9% сред българската етническа група.
За година бедните нарастват невидимо
През 2015 г. линията на бедност общо за страната e 325.83 лв. средно месечно на човек от домакинство. При този размер на линията под прага на бедност са били 1 585.8 хил., или 22% от населението на страната, сочат още данните.
В сравнение с 2014 г. размерът на линията на бедност се увеличава с 0.6%, а относителният дял на бедното население нараства с 0.2 процентни пункта.
В същото време според данните за 2015 г., че ако в доходите на домакинствата се включат доходите от пенсии, но се изключат останалите социални трансфери (обезщетения, социални и семейни помощи и добавки), равнището на бедност се повишава от 22% до 28.4%, или с 6.4 процентни пункта. Съответно при изключване на пенсиите и останалите социални трансфери равнището на бедност нараства до 42.9%, или с 20.9 процентни пункта.
Делът на бедните заети леко се свива
През 2015 г. делът на бедните сред заетите намалява спрямо предходната година с 1.5 процентни пункта до 7.7%, като при работещите на непълно работно време рискът за изпадане в бедност е повече от 4 пъти по-висок от този при работещите на пълно работно време. Същевременно рискът от бедност сред работещите жени е с 1.1 процентни пункта по-нисък от този при мъжете.
Оценките на бедността в зависимост от типа на домакинството показват, че бедността е концентрирана сред възрастните едночленни домакинства, самотните родители с деца, както и домакинства с три и повече деца.


title: Близка до ДПС фирма е печелила всичките поръчки на Медицинския университет

maintext:
Бившият ректор на университета - с червената тога.
Фотограф: Анелия Николова
Одитен доклад на Министерството на образованието показва, че само една компания е спечелила всичките поръчки за строителство на Медицинския университет при управлението на предишния му ректор - проф. Ваньо Митев.Печеливша винаги се оказва "Техно-енерджи", част от групата на "Вайс профил", която се счита за близка до ДПС, съобщава в днешния си брой "Капитал daily" . Тя е извършила дейности за общо 26.5 млн. лв."Техно-енерджи" участва във всички консорциуми - дружества по закона за задълженията и договорите, които са спечелили поръчки от мащабната инвестиционна програма на университета - ремонт и изграждане на нови общежития и ректорат.Оказва се, че от 2014 г. няма строителна поръчка във вуза, която да не е била спечелена от тази компания."Техно-енерджи" е част от групата на собствениците на "Вайс профил" - Димитър Хрусафов и Хюсеин Кулов, и е тяхна собственост. Строителната група на компанията, известна с производство на дограма, е била сочена много пъти като фаворит на ДПС. Кулов е брат на бившия депутат от движението и заместник-министър на околната среда Фатме Илияз. По времето на управлението на тройната коалиция компанията печели множество обществени поръчки на общини и държавни институции, посочва изданието.Одиторите констатират, че с изключение на един договор, който е прекратен, във всички консорциуми участва едно и също юридическо лице, което се представлява от Хрусафов и Кулов.


title: Хубчев обяви своите избраници за мачовете с Франция и Швеция

maintext:
Списъкът на Хубчев на практика се припоркива с този на Петев
[LAP.bg]
Съставът за мачовете с Франция и Швеция:
Вратари: Божидар Митрев ("Шериф", Молдова), Владислав Стоянов ("Лудогорец"), Благой Макенджиев ("Берое")
Защитници: Васил Божиков ("Касъмпаша", Турция), Страхил Попов ("Касъмпаша", Турция), Живко Миланов (АПОЕЛ, Кипър), Антон Недялков (ЦСКА-София), Божидар Чорбаджийски (ЦСКА-София), Александър Драгомиров Александров ("Левски"), Димитър Пиргов ("Левски"), Йордан Минев ("Лудогорец")
Полузащитници и нападатели: Светослав Дяков ("Лудогорец"), Мартин Райнов ("Локомотив" Пд), Михаил Александров ("Легия", Полша), Георги Костадинов ("Левски"), Ивайло Чочев ("Палермо", Италия), Симеон Славчев ("Лехия" Гданск, Полша), Георги Миланов (ЦСКА Москва, Русия), Марсело да Коща – Марселиньо ("Лудогорец"), Тодор Неделев ("Ботев" Пд), Александър Тонев ("Кротоне", Италия), Димитър Рангелов ("Коняспор", Турция), Ивелин Попов ("Спартак" Москва, Русия), Андрей Гълъбинов ("Новара", Италия).
Новият селекционер на националния отбор по футбол Петър Хубчев обяви групата от футболисти, на които ще разчита за световните квалификациите срещу Франция и Швеция.Двата двубоя срещу фаворитите ще са официалният дебют на специалиста начело на тима, който наследи на поста Ивайло Петев.В състава на Хубчев няма големи изненади и до голяма степен той се припокрива със списъка на Петев, който бе обявен преди напускането му.


description: Старши треньорът на "Реал" (Мадрид) заяви, че той и играчите са изключително разочаровани от равенството 2:2 при гостуването на "Борусия" (Дортмунд) в Шампионската лига.

title: Зидан: Съкрушени сме, защото играхме много добре

maintext:
Зидан остана много доволен от играта на своя отбор, но разочарован от крайния резултат
Със сигурност сме повече тъжни, отколкото доволни, защото бяхме много близо до победата на един много тежък за гостуване терен.
Старши треньорът на "Реал" (Мадрид) Зинедин Зидан заяви, че той и играчите са изключително разочаровани от равенството 2:2 при гостуването на "Борусия" (Дортмунд) в Шампионската лига. Носителят на трофея водеше с 2:1, но допусна изравняване в 87-ата минута.Само три дни по-рано мадридчани водеха с 2:1 при гостуването на "Лас Палмас" и отново не успяха да вземат трите точки след изравнително попадение в 85-ата минута. "Реал" допусна три равенства в рамките на седмица, след като преди това спечели всичките си мачове през сезона."Съкрушени сме, защото играхме много добре и в защита, и в нападение. Играхме по начина, по който искахме да играем. Накрая обаче отново се случи същото. Много съм разочарован заради играчите, защото те не заслужаваха това", каза Зидан след двубоя."В крайна сметка това не е лош резултат. Но когато играеш по този начин, няма как да не се чувстваш съкрушен", допълни французинът.Зидан се надява отборът му бързо да се върне на победния път. "Понякога във футбола се случва да влезеш в лоша серия, но най-важното е да продължаваме напред и да намерим начин да преобърнем ситуацията", обясни той.Защитникът Данило заяви, че "Реал" не трябва да повтаря същите грешки в предстоящия двубой от испанското първенство срещу "Ейбар". "Играем добре, но правим равенства. Не сме щастливи от тези резултати, но ще се реваншираме през уикенда."Искаме да печелим всеки мач. Нямахме късмет в последните срещи, но ще продължим да работим здраво и да се борим", каза още бразилецът.


title: Говоренето за Доган като кандидат-президент е политически блъф, според Местан

maintext: Като политически блъф определи говоренето за евентуалното номиниране на почетния лидер на ДПС Ахмед Доган за кандидат-президент неговият политически опонент и лидер на ДОСТ Лютви Местан.Местан, който беше отстранен миналата година като лидер на ДПС и основа своя политическа формация, заяви пред журналисти след първия Национален съвет на партията: Категоричен съм, че те не са в състояние да поемат такава отговорност да номинират почетният си председател за кандидат за президент.Депутатът от ДСБ Атанас Атанасов пък е на мнение, че казаното за Доган вчера от лидера на ДПС Мустафа Карадайъ е знак към ГЕРБ, че трябва да започнат преговори с ДПС за тяхната подкрепа. Той направи коментара си пред БНР.България трябва да има за президент на първо място човек с НАТО-вски профил", коментира Местан, чиято партия все още не е решила дали ще издигне собствен кандидат или ще подкрепи друга политическа сила.


description: Всеки, който пусне есемес, може да паркира пред чужд гараж, казват от Асоциация "Активни потребители"

title: Шофьори в центъра на София могат да паркират пред гаражите си само ако си платят

maintext:
Фотограф: Цветелина Белутова
Паркирането пред гараж се оказва незаконно и за собствениците им в случаите когато автомобилът е на територията на Синя или Зелена зона. Правилата за паркиране са вписани е в чл. 55 от Наредбата за организация на движението на Столична община.Без значение, че пространството пред гаража обикновено е обособено в отделен терен, то се приема като част от платените зони, обясни пред "Дневник" Илина Христова от отдел "Жалби" в Центъра за градска мобилност. Повод за проверка на "Дневник" по темата бяха сигнали на читатели.За да не заварват автомобила си със скоба, собствениците на автомобили и гаражи трябва да се възползват от възможността да закупят годишен абонамент за паркиране, който за Синя зона е 150 лв, а за Зелена - 100 лв и се удостоверява със стикер, казват още от Центъра за градска мобилност. От дружеството обясняват, че неправилно е всяко паркиране, "което отнема достъп", но не отчитат факта, че собствениците няма как да ограничат достъпа си до гаража, който притежават."Столичната община не прилага адекватно наредбата. Излиза, че ако пуснем есемес винаги можем да паркираме пред нечии гараж, тъй като той е в платена зона. За да установят дали има нарушение служителите на ЦГМ трябва да първо да проверят дали автомобилът е собственост на човека, който притежава гаража, пред който е спрян", казва председателят на Асоциация "Активни потребители" д-р Богомил Николов.Така ако не си спечели гнева на собственика на гаража нарушителят, който е платил чрез есемес, се измъква безнаказано от ситуацията, допълва той.В случаите, в които е отнет достъп до гараж от друг автомобил, отново собственикът трябва да повика паяк, което ще му струва 15 лева. Тези, макар и малка сума, която той плаща за грешката на друг на практика не му се връща, защото впоследствие нарушителят отива направо в наказателния паркинг, за да си вземе автомобила, посочва още Николов.


title: Орбан призова мигрантите да се спират възможно най-далеч на юг

maintext: Унгарският премиер Виктор Орбан заяви, че Европейският съюз трябва да защитава възможно най-далеч на юг границите си от неконтролираната миграция, предаде "Асошиейтед прес". В южна Полша, където вчера се срещна с министър-председателите на Полша, Словакия, Чехия и Украйна, Орбан похвали страните, които помагат на България да охранява границите си в Югоизточна Европа от нелегални мигранти, опитващи се да стигнат до западни държави.Унгарският премиер, който по-рано през седмицата нарече мигрантите "отрова", каза също, че миграцията е изложила на показ слабостта на ЕС.


description: Това казва Министерството на културата в отговор на настояване на Камарата на архитектите в България (КАБ) за обявяването на конкурс за директор на института.

title: Временен шеф на културен институт ще запази поста задълго

maintext:
Къщата с ягодите в София, Паметник на културата
Фотограф: Надежда Чипева
Отговорът от министерството е публикуван на
.
Настоящият, временно изпълняващ длъжността Даниела Джуркова бе назначена на поста преди три години.
Според министерството след реализирането на промени, по които се работи, "е логично да се стигне и до обявяването на конкурс за директор на НИНКН".
Преди три години Даниела Джукова бе назначена на поста с аргумент, че след изготвянето на промени в НИНКН и Закона за културното наследство ще бъде обявен конкурс.
Сегашното назначение на Даниела Джуркова за директор на Националния институт за недвижимо културно наследство не противоречи на закона. Това обяви Министерството на културата в отговор на въпрос от Камарата на архитектите в България (КАБ).В края на август от камарата бе изпратено писмо до министъра на културата Вежди Рашидов и Министерския съвет, с което организацията настояваше за провеждането на конкурс за директор на НИНКН.В писмото си от министерството посочват: "В момента се работи по подготвяне на текстове на законодателни промени, приемането на които също ще се отрази върху условията и изискванията за един бъдещ конкурс за директор на НИНКН." От отговора не става известно дали Даниела Джуркова участва в подготвянето на промените.Според писмото в момента директорът на НИНКН и министерството търсят начини да бъде ускорена процедурата по предоставяне на статут на недвижима културна ценност, определяне на ясни критерии за оценка на декларирани за културни ценности обекти, преструктуриране на дирекциите в НИНКН, за да се осигури "равномерно натоварване на всички служители".По информация на "Дневник" Даниела Джуркова почти не се появява на работното си място, а служителите в института я описват като "фантом" . Същевременно становищата и преписките се бавят с по няколко месеца, защото Даниела Джуркова бави подписването им."Вече е въведена промяна в деловодната система, която да подобри координацията на дейността по съгласуването между министерството и института", се казва още в писмото от министерството.През февруари 2015 г. Яна Топалова, служител в НИНКН, обясни в интервю, че Даниела Джуркова получава нареждания от министерството по телефона


title: Пламен Орешарски: Бих се радвал и ГЕРБ да ме подкрепят, те все още нямат кандидат

maintext:
Фотограф: Юлия Лазарова
"Бих се радвал и ГЕРБ да ме подкрепи, те все още нямат кандидат. ДПС също са възможни партньори. Но едно е когато те те издигнат, друго е, когато си независим кандидат. Щом си независим, важно е да получиш подкрепата на всеки български гражданин", заяви Орешарски в ефира на Би Ти Ви.
От вчера той е независим кандидат за президент, издигат от инициативен комитет. "Никой не стои зад мен. Смятате че аз не мога да вземам самостоятелно решение ли?", попита Орешарски в отговор на въпроса кой го подкрепя.
"От три години в различни контексти ми задават въпроса "Кой?". Политическите лидери бяха тогава в основата на "кой", сега съм независим. Вече направих грешка, човек трябва да се учи от грешките си", подчерта бившият премиер и уточни: "Всеки премиер е зависим от парламентарното мнозинство. Президентската институция е направена за независими кандидати".
Орешарски добави, че допреди няколко месеца е нямал намерение да се кандидатира, но е променил решението си. "Защото в целия си професионален живот съм работим в изпълнителната власт - човек е част от някаква структура. И винаги съм се отнасял с респект към президентската институция, стига човек действително да бъде независим и да може да обединява, не да разединява", каза Орешарски.
Той разказа, че снощи до късно е чел коментари, породени от кандидатурата за президент му вчера. "Порази ме дълбочината на анализите, но всички са с един недостатък: някои мислят, че играя за сегашния премиер, за Станишев, за ДПС - все взаимно отричащи се фигури. Не би могло това да е едновременно", заяви Орешарси и добави, че като независим кандидат ще разчита на подкрепата на " Бившият премиер и настоящ кандидат за президент Пламен Орешарски ще разчита на "подкрепата на целия български народ" на предстоящите избори."Бих се радвал и ГЕРБ да ме подкрепи, те все още нямат кандидат. ДПС също са възможни партньори. Но едно е когато те те издигнат, друго е, когато си независим кандидат. Щом си независим, важно е да получиш подкрепата на всеки български гражданин", заяви Орешарски в ефира на Би Ти Ви.От вчера той е независим кандидат за президент, издигат от инициативен комитет. "Никой не стои зад мен. Смятате че аз не мога да вземам самостоятелно решение ли?", попита Орешарски в отговор на въпроса кой го подкрепя."От три години в различни контексти ми задават въпроса "Кой?". Политическите лидери бяха тогава в основата на "кой", сега съм независим. Вече направих грешка, човек трябва да се учи от грешките си", подчерта бившият премиер и уточни: "Всеки премиер е зависим от парламентарното мнозинство. Президентската институция е направена за независими кандидати".Орешарски добави, че допреди няколко месеца е нямал намерение да се кандидатира, но е променил решението си. "Защото в целия си професионален живот съм работим в изпълнителната власт - човек е част от някаква структура. И винаги съм се отнасял с респект към президентската институция, стига човек действително да бъде независим и да може да обединява, не да разединява", каза Орешарски.Той разказа, че снощи до късно е чел коментари, породени от кандидатурата за президент му вчера. "Порази ме дълбочината на анализите, но всички са с един недостатък: някои мислят, че играя за сегашния премиер, за Станишев, за ДПС - все взаимно отричащи се фигури. Не би могло това да е едновременно", заяви Орешарси и добави, че като независим кандидат ще разчита на подкрепата на "
По думите му, той ги е предупредил, за да ги предпази. "Защото страхът
се върна. За краткия си мандат имах малък успех в елиминирането му, сега страхът отново е на власт", обясни Орешарски.
всички български граждани".На въпрос кой ще плати предизборната му кампания, Орешарски подчерта: "Аз не възнамерявам да купувам гласове, ще направя евтина кампания." Той обясни, че председателят на иницативния комитет, който го издигна, се занимава с бизнес консултации и всички от инициативния комитет са "млади хора с успешен бизнес".Той каза, че е подкрепен и от съпругата си, която винаги е подкрепяла неговите инициативи.


title: Световните лидери ще обсъждат в ООН Сирия, бежанците и климатичните промени

maintext:
Обама, който е в края на мандата си, ще изнесе последна реч в защита на многостранния подход в решаването на световните проблеми и на нуждата от по-голяма ангажираност на международната общност.
Бан Ки Мун е насрочил за сряда среща, на която ще се опита да забърза процеса по ратифициране на Парижкото споразумение за климата.
Световните лидери се събират в понеделник в Ню Йорк в опит да подобрят съдбата на милиони мигранти и бежанци и да намерят изход от продължаващата пет години жестока граданска война в Сирия, разказва "Франс прес".Седемдесет и първото Общо събрание на ООН е последното за Барак Обама и за настоящия генерален секретар Бан Ки Мун, на когото световната организация търси приемник Бан ще председателства в понеделник първата среща на върха на ООН, посветена на миграцията, в момент, когато светът е свидетел на най-голямата миграционна криза от Втората световна война.Във вторник американският президент ще прикани лидерите на останалите държави да приемат повече бежанци, да им предложат възможности за обучение и заетост и да покажат повече щедрост към страните, приели най-много бежанци.Очаква се 193-те страни членки да сключат "световен пакт" за разпределянето на задачите, но проектът за заключително изявление не съдържа конкретна цел, изразена с цифри. По този повод ООН ще стартира и световна кампания срещу ксенофобията.Организации като "Амнести интернешънъл" и "Хюман райтс уоч" предрекоха, че срещата на върха ще бъде "пропусната възможност" и "окаян провал".Само страните дарители, които са най-малко 45, бяха поканени на втората среща на върха, председателствана от Обама. Очакват се нови дарения от страна на САЩ, Германия, Аржентина, Южна Корея и Световната банка."Няма да намерим решение на бежанската криза във вторник, но лидерите от цял свят ще покажат политическата си воля" да го направят, подчерта американската посланичка Саманта Пауър.В света има 65 милиона разселени хора, от които 21 милиона бежанци, бягащи от репресии, бедност или конфликти като войната, която отне живота на 300 000 души в Сирия.Повече от половината от тези бежанци живеят в осем страни (Ливан, Йордания, Турция, Иран, Кения, Етиопия, Пакистан, Уганда), докато богатите страни са приели едва 14 процента.Европейският съюз (ЕС) остава силно разделен по този въпрос година след като Германия отвори широко вратите си. Германският канцлер Ангела Меркел - която няма да бъде в Ню Йорк за срещата - плати с оскърбително поражение на регионалните избори в една от източногерманските провинции От януари 272 000 мигранти прекосиха Средиземно море, а 3165 загинаха в опит да доплават до Европа.Конфликтът в Сирия, който утежнява тази криза, ще бъде тема на среща на ниво министри в Съвета за сигурност в сряда с участието на шефовете на американската и руската дипломация Джон Кери и Сергей Лавров.Русия иска Съветът за сигурност да приеме в сряда резолюция в подкрепа на сключеното наскоро американско-руско споразумение, в което много елементи остават неясни.Американците и руснаците успяха да наложат крехко примирие в Сирия и започнаха военно сътрудничество срещу бунтовниците джихадисти. Но те продължават да са на различни позиции относно съдбата на сирийския президент Башар Асад, порицан от Вашингтон и бранен от Москва.Примирието все още не е позволило доставянето на хуманитарна помощ за хиляди цивилни, живеещи под обсада в няколко сирийски града и по-конкретно в Алепо.Както повелява традицията, новият бразилски президент, заместил свалената от власт Дилма Русеф, пръв ще се качи на трибуната на Общото събрание във вторник сутринта, последван от Обама и френския президент Франсоа Оланд.Американският президент, който е в края на мандата си, ще изнесе последна реч в защита на многостранния подход в решаването на световните проблеми и на нуждата от по-голяма ангажираност на международната общност, каза Пауър.Още няколко световни лидери ще участват за пръв път на форума. Това са британският премиер Тереза Мей, която иска да покаже, че Лондон остава голяма сила дори след Брекзит, и канадският й колега Джъстин Трюдо, който иска по-активна роля за страната си в ООН.Бан Ки Мун е насрочил за сряда среща, на която ще се опита да забърза процеса по ратифициране на Парижкото споразумение за климата Бан, който ще напусне поста си след три месеца след 10 години начело на ООН, се надява това споразумение, което е един от приоритетите му, да може да влезе в сила до края на годината.За тази цел обаче, след ратификацията му от основните замърсители на планетата САЩ и Китай, това трябва да сторят още 28 страни, отговорни за поне 16 процента от емисиите на парникови газове, които са виновни за глобалното затопляне.(БТА)


title: Петър Славов пак поиска мантинела по пътя София - Калотина

maintext:
Депутатът от Реформаторския блок Петър Славов
Фотограф: Юлия Лазарова
Депутатът е внесъл парламентарен въпрос към Павлова, в който предоставя нови факти и аргументи, подкрепящи неговото настояване за поставяне на разделителна мантинела между пътните платна.
На предишен въпрос на Славов след челна катасрофа, при която загина семейство мотористи, пометени от навлязъл в насрещното платно "гастербайтер" по пътя към сръбската граница, Павлова представи становище на Агенция "Пътна инфраструктура" за липсата на нужда от мантинела. Агенцията се аргументираше с високата цена, необходима за това - 3.5 мнл. лв., а и пред последните 5 г. нямало друг случай на челен сблъсък.
Това е причината Славов да внася отново този въпрос в парламента, като представя и статистика, получена от МВР. Според данните на вътрешното министерство само за последните 3 г. в опасния пътен участък е имало инциденти, довели до 7 смъртни случая и близо 50 ранени. Катастрофите са в резултат не само на челен удар, но и на неправилно извършен обратен завой и навлизане в насрещното платно – нарушения, които биха били предотвратени от разделителна мантинела.
Човешките животи струват повече от 3,5 млн. лв., заявява реформаторът.
Статистиката на МВР сочи още, че по друг опасен пътен участък – пътя Бургас - Созопол, инцидентите са намалели именно след поставянето на подобна разделителна мантинела.,
"Позволявам си да изразя становище, че толкова погубени човешки животи и съсипани съдби на осакатени хора си струват инвестицията от 3,5 милиона лева!", пише Славов в заключение.
Народният представител от гражданската квота на Реформаторския блок настоява пред министъра на регионалното развитие и благоустройството Лиляна Павлова за мантинела на пътя София - Калотина.


title: Шойбле ще се кандидатира отново за депутат

maintext:
Фотограф: Hannibal Hanschke
Финансовият министър Волфганг Шойбле ще се кандидатира догодина отново за депутат във федералния парламент от района си Офенбург в югозападната провинция Баден Вюртемберг. На 75 години консерваторът и е привърженик на твърдата фискална политика и е смятан за доайен сред колегите си от 19-те страни от еврозоната.Шойбле е депутат от 1972г. насам, а от 2009г. е финансов министър в кабинета на канцлера Ангела Меркел. Убеден европеец и един от най-популярните германски политици, сред постиженията му е балансираният бюджет на Германия.


description: Той допълва, че не иска уточнението да се възприема като обща критика срещу редакцията или автора.

title: Михаел Мартенс: В "Дойче веле" са премахнали ключови думи от статията ми за Борисов

maintext:
Фотограф: FAZ
Кореспондентът на "Франкфуртер Алгемайне Цайтунг" (FAZ) Михаел Мартенс казва в интервю за "Капитал" , че в преразказа от "Дойче веле" на статията му за премиера Бойко Борисов са спестени ключови думи от заглавието и това "не е нещо незначително".Той обяснява, че в оригиналния текст се казва "Бойко Борисов е мъж като дърво. С плитки корени обаче, твърдят неговите врагове", докато зо заглавието на "Дойче веле" е "Борисов е як като дънер. Но дънер с плитки корени"."По-голямата част от нея беше преведена точно, с едно основно изключение. (...) Единственият проблем тук е, че (...) това оставя невярното впечатление, че твърдението, че Борисов е плосък и в морално отношение - политик втора класа, е мнение на вестника. Такова е мнението на враговете на Борисов, които съм цитирал в материала. Да се каже, че "според Франкфуртер Алгемайне Цайтунг (FAZ) Борисов е плосък" или " FAZ цитира хора, според които Борисов е плосък" далеч не е едно и също. Какво се е случило в DW не мога да кажа, защото не зная. Но в нашата професия лингвистичната прецизност е също толкова важна, колкото спокойната ръка на хирурга по време на операция."Мартенс допълва, че не иска уточнението да се възприема като обща критика срещу редакцията или автора.Журналистът разказва, че е получил задача бързо да направи потрет на Борисов след интервюто му за изданието, предизвикло, по думите му, значителен интерес. Но той обяснява също, че е невъзможно в 12 000 знака да опишеш всичко за един човек и да отговориш на всички очаквания на читателите. Както и че не е редно отделни медии да подбират определени пасажи от текста му, които не са показателни за цялото."Вярвам, че не би било честно и професионално за чуждестранен журналист да дойде в България и да каже: "Този човек е напълно корумпиран и нищо в България не се е променило". Реалната картина е, както знаете по-добре от мен, по-сложна, и аз съм се опитал да я анализирам, без да е несправедливо и без да заемам страна. Аз съм журналист, а не бик, който тича след червения плащ, наречен Борисов."След 15 години работа в региона Михаел Мартенс смята, че най-голямото предизвикателство за страни като България, Сърбия и Македония не са геополитическите игри на Турция или Русия, а демографската криза."Ако тя продължава да се развива по този начин, до времето, когато аз и вие станем дядовци, в България ще са останали четири или пет милиона души. Единствените градове ще бъдат София, Пловдив, Варна, Бургас и едно огромно празно пространство между тях. (...) България умира. И ако не се намери решение, което да вдъхнови повече българи да искат да имат деца и да останат в своята родина, всички други въпроси ще бъдат относително незначителни."


description: Цвета Авджиева напусна поста си след многобройни протести срещу застрояването на детски площадки

title: На 6 ноември е насрочен изборът за районен кмет на квартал "Младост"

maintext:
квартал "Младост"
Фотограф: Цветелина Белутова
На 6 ноември, когато са изборите за президент, ще бъде избран нов районен кмет на квартал "Младост". Цвета Авджиева н апусна поста си след многобройни протести срещу застрояването на детски площадки. Тогава премиерът Бойко Борисов обяви, че сваля политическото доверие заради незачитане на обществения интерес. На нейно място временно застана Деница Николова , избрана от Столичния общински съвет с 40 гласа "за".След назначена проверка на случая със застрояването на площадката между блоковете 19, 20, 21 в кв. "Младост 1" кметът Йорданка Фандъкова назначи проверка и строежът беше спрян. Тя възложи на главния архитект Здравко Здравков да разгледа всички подобни казуси в района и да търси отделно решение за всеки частен терен.Междувременно общинските съветници от БСП излязоха с позиция за скандала със застрояването в "Младост", като заявиха, че той е "поредното последствие от недалновидната политика на дясното управление в София", а ГЕРБ действа панически.От БСП настояват за преразглеждане на подробния устройствен план на район "Младост" иказват, че основният им приоритет през новия сезон ще бъде намирането на трайно решение на проблема със застрояването във всички жилищни комплекси в София.


description: Този вторник (6 септември) приключи 19 традиционно почистване на защитени територии, организирано от екологично сдружение "За Земята", което тази година се проведе в Национален парк Пирин.След едноседмичните задружни усилия на доброволци, планината "олекна" с поне 5 тона отпадъци. Акцията събра над 60 участници от цялата страна на различна възраст – между 7 и 67 години, обединени от любовта към планината. Някои от тях идват на традиционното чистене всяка година, а други бяха за първи път.

title: Фотогалерия: Как се събират 5 тона боклуци в чували в Пирин

maintext:
1/16 снимки в галерията Този вторник (6 септември) приключи 19 традиционно почистване на защитени територии, организирано от екологично сдружение "За Земята", което тази година се проведе в Национален парк Пирин.
След едноседмичните задружни усилия на доброволци, планината "олекна" с поне 5 тона отпадъци. Само за първия ден от почистването се събра 1 камион боклук около хижа Безбог - там туристопотокът е огромен, заради наличието на лифт и на път.
Акцията събра над 60 участници от цялата страна на различна възраст – между 7 и 67 години, обединени от любовта към планината. Някои от тях идват на традиционното чистене всяка година, а други бяха за първи път.
На тазгодишното чистене се събраха за 7 дни над 600 чувала с боклук от района между х. Безбог, заслон Тевно езеро, х. Каменица и х. Пирин, разказват организаторите за "Дневник".
Фотограф: Данита Заричинова


title: С проектозакон ще се повишава качеството на социалните услуги

maintext:
Фотограф: Юлия Лазарова
До края на годината се очаква да е готов проектозакон за социалните услуги, който да гарантира тяхното качество. Дотогава трябва да приключи и реформата в системата на ТЕЛК. Това се разбра от думите на социалния министър Зорница Русинова в сутрешния блок на БНТ.Досега не е имало специален закон, който да урежда социалните услуги. Изготвяният в момента проект цели да повиши тяхното качество като се определят стандарти за комплексно обслужване. Идеята е да има центрове за така наречените интегрирани услуги, тоест хората, които ги ползват да имат достъп едновременно до различни видове специалисти и високо качество на услугите. Такава нужда имат, например, децата с увреждания, обясни Русинова в коментар и на протеста на майките с такива деца през изминалата седмица.Русинова обясни и че децата с увреждания се нуждаят не само от финансова подкрепа, но и от нормален достъп до образование и др., за което се разчитало на помощта на местните власти. В приетия от правителството проект се залага най-сериозно подпомагане на децата с висока степен на увреждания - 90 на сто.По данни на социалното ведомство общо 26 хил. са децата с увреждания, най-голяма групата на тези с50-70% увреждане, 6300 са с над 70%.На въпрос какви мерки се предвиждат за децата с увреждания след навършване на пълнолетие, когато за тях помощта рязко спада, министърът обясни, че се търси решение с реформата в социалните услуги както и с бюджета за 2017 г. без да даде повече подробности.До края на годината трябва да завърши и започналата реформа в системата на ТЕЛК, по която се работи съвместно със здравното министерство и неправителствени организации, обяви още Русинова.Готвят се и промени в кодекса за социално осигуряване, чрез които майките, които се върнат на работа през първата година от майчинството, да могат да получават освен заплатите си и 50% от помощта за отглеждане на дете.Тя съобщи още, че до 15 октомври е удължен срокът за договаряне на минималните осигурителни прагове за идната година по браншове като припомни, че ако не се постигне съгласие, тя като социален министър има право административно да ги определи - като ги задържи на сегашното им равнище или ги повиши.